1998-ի հուլիսից Էդուարդ Պալասանյանը վերջնականապես հաստատվել է Հայաստանում: 1998 թվի սեպտեմբերից երջանկահիշատակ Գարեգին Առաջին Ամենայն Հայոց Կաթողիկոսի հանձնարարությամբ, որպես Մայր Աթոռ Սուրբ Էջմիածնի լիազոր ներկայացուցիչ, ղեկավարել է Երեւանի Սուրբ Գրիգոր Լուսավորիչ Մայր Եկեղեցու կառուցման աշխատանքները, այն, 2001 թվին, Հայաստանի Քրիստոնեության ընդունման 1700-ամյակի առթիվ ավարտուն վիճակի հասցնելու հանձնարարությամբ: Մայր եկեղեցին օծվեց 2001 թվի սեպտեմբերի 23-ին: